39 



Sa južne strane, a tik drugih gradskih vratiju, leži zanimljivo 

 vrelo Gordić o kojem su pisali i strani stručnjaci, pa se o 

 njemu govori god. 1859. i u Pettermannovim „Geographische 

 Mittheilungen", a u radnji „Das Adriatische Meer und seine 

 wichtigsten Häfen". 



Gordić leži pod gradskom kulom, a sa istočne se strane 

 opasao pećinama i bedemima. Voda izbija iz jedne stijene, od- 

 nosno potzemne šupljine i teče u veliki zaokruženi bazen iz 

 kojega se nakon kratka toka salijeva u more. No voda pritiče 

 bazenu i iz veHke dubljine, kako to svijedoči površina, koja nije 

 glatka, već se voda nadimlje kao da vrije, a za jakih kiša 

 izbija voda okomitim pravcem tolikom snagom, da voda skače 

 u vis. 



Kotorani vele, da je Gordić bez dna, no to tvrde, jer mu 

 dubljinu dosada nije nitko izmjerio. Gordić nije ino, već poto- 

 pljena i duboka kraška ponikva u obliku lijevka ; Gordić je 

 „vrulja", kakovih ima i u našem primorju n. pr. Crno kod 

 Bakra, a navlastito uz morsku obalu od Karlobaga do Dalma- 

 cije, a u Dalmaciji izmedju Omiša i Makarske. Kako je vrelo 

 blizo mora, miješa se slana voda sa slatkom, koja se ne pije, 

 a pogotovo je voda slana za plime, a da je tako, svjedoče 

 morske ribe, koje živu u Gordiću i tu je svakoga dana djece, 

 koja ju „pecaju", dok ju odrasli „pokrivaju" mrežom „sačma- 

 ricom". Kohl nas upozoruje, da u ljeti ponikva u sebe uteže 

 more kao na lijevak od česa svi slatkovodni zdenci u gradu 

 budu nešto slani. Ovo svjedoči, da i ovdje podzemne šupjjine 

 komuniciraju sa Gordićem, našto je Kohla upozorio jedan stru- 

 čnjak, koji je živio u Kotoru mnogo godina. 



Poviše Gordića, a tik ceste, ima vrelo, koje snapdijeva 

 zdravom pitkom vodom grad Kotor. Voda izbija i tu iz vapnene 

 pećine, koju su uredili u zdenac g. 1893. Voda je tvrda i čista, 

 a svakako je otok jedne nepoznate nam ponornice, koja dolazi 

 valjda od Lovćena. Da pritiče iz velike visine, svijedoči joj i 

 njezina niska temperatura, jer je tako zdena, da i malu čašu 

 teško ispiješ u jedan mah. Voda ne izvire samo kod zdenca, već 

 i uz dalnju obalu morsku, gdje je uredjeno kamenom opzidano 

 „Perilo" na kojemu se skupljaju pralje grada Kotora. 



Ako i nisam našao u moru virova, to sam ipak oko Novoga 

 i druguda gledao, kako se slatka voda miješa sa morem, a si- 



